cyanic-selkie/wikianc huggingface dataset:
Raudeberg
Skole
Det første faste skolehuset på Vågsøya ble trolig bygd på Røysa i 1865. I 1925 ble det oppført et nytt, stort skulebygg på Skaret, ca. midt i bygda. Sterk befolkningsvekst i bygda gjorde at skolen ble for liten og i 1959 ble det bygget et nytt murbygg, som blant annet inneholdt gymnastikksal og scene. Murbygget ble utvidet med en ny fløy i 1995, samtidig som at hele skolen ble pusset opp. I 2002 ble gamleskolen revet og i 2003 stod et nytt bygg ferdig med flere klasserom og en stor gymnastikksal. På Raudeberg skule går det i dag elever fra alle bygdene i Nord-Vågsøy og har i skoleåret 2009/2010 130 elever. Rett nedenfor skolen ligger den privateide Skarevik barnehage.
Samfunnshus
Samfunnshuset Framhug ble bygget i 1954.
Sport og idrett
På Kapellneset ble det på 1950-tallet opparbeidet en grusbane for fotball. I 1995 stod Skaredammen idrettspark ferdig, plassert rett ved skolen. Båtbygg kjøpte da grusbana på Kapellneset og bruker den i dag til parkeringsplass. Skaredammen idrettspark inneholder grusbane, to tennisbaner og parkeringsplass. Det arbeides nå med å legge kunstgress på grusbana.
Næringsliv
Næringslivet er sterkt knyttet til havet. Tre skipsverft har tilhold i bygda: Blaalid AS (etablert 1922), Båtbygg AS (etablert 1943) og Johansen Slip & Mek AS (etablert 1946). Det var lenge produksjon av klippfisk i bygda. Eksempel på bedrifter er Brødrende Olsen, Sefland & Co., John Rutledal, Berg & Eide, Halsør og Refvik, Ernst Halsør, Otto Berg, Alex Refvik, Fiskesalgslaget, Lauritz Johnsen og Kvalheim & Vedvik. Alle disse salta og tørka klippfisk på gamlemåten, helt til det på slutten av 1950-tallet kom innendørs tørkeri. Noen gav seg da eller slo seg sammen med andre. Utpå 1990-tallet ble markedet for klippfisk så dårlig at produksjonen gikk tilbake, og i dag er det bare Kvalheim & Vedvik (etablert 1928) som fortsatt er i drift. Olsenbuda er huser i dag Snorre Seafood AS. På 1950-1960-tallet ble det bygget tre store fiskemottak og fryseri av henholdsvis Alex Refvik, Halsør Eksportco og Sogn og Fjordane Fiskesalgslag. Domstein kjøpte Fiskesalgslaget sitt anlegg på 60-tallet og Alex Refvik sitt anlegg i 1979. Anleggene ble utvidet stort, men sviktende marked gjorde at fiskemottaksdelen ble lagt ned i 2002 og anlegget er i dag ombygget i sin helhet til fryseri. Halsør Eksportco la ned sin virksomhet i 2004 og bygningene ble solgt til Maritim Park AS. Bygget ble ombygget til et kontorbygg med meget høy standard. Maritim Park er en privat næringspark som huser over 20 bedrifter. Bedriftene i Maritim Park utgjør kanskje det største kompetansesenteret innen maritime tjenester mellom Bergen og Ålesund. Maritim Park blir stadig utbygget. Bedrifter som har tilhold der er for eksempel rederiene Lyng AS og Carisma Fish AS, som eier Maritim Park. I tillegg holder skipskonsulentselskapene Skipskompetanse AS og Seacon AS til der. Andre selskap er Marine Harvest og Selected Seafood. I nabobuda holder skipskonsulentselskapet Naval-Consult til. Naval-Consult er i dag landets største skipskonsulentselskap for kystfiskefartøy. Raudeberg har i dag to dagligvareforretninger, plassert side om side i hver sin fiskebud. Coop Marked holder til i første etasje av Maritim Park, med eget parkeringshus. Kiwi, som også har Post i butikk og frisør, holder til i Alex-buda. I tillegg fører Berg & Eide Eft. pyntevarer og konfeksjon og er forhandler for Norsk Tipping.
Lag og foreninger
Sangkoret Stormklang ble stiftet i 1995. Kystkulturlaget i Vågsøy ble stiftet i 1995. Kjøpte i 2001 Starheimsbuda til kafé og møterom. Fotballklubben Tornado FK ble stiftet i 1958. 1. januar 2003 slo Tornado seg sammen med fotballgruppen til Måløy IL og nytt navn på klubben er Tornado Måløy FK. Kontoret ble i 2008 flyttet fra Raudeberg til Måløy. Raudeberg skulemusikkorps, stiftet 1960? MS Nybakks Venner ble stiftet i 2007. De kjøpte fiskeskøyten MS Nybakk tilbake til Raudeberg og arbeider for å restaurere denne til sin opprinnelige form. Speidergruppen på Raudeberg stiftet i 1963 og er i full drift fortsatt, som medlem av Norges KFUK-KFUM Speidere. Raudeberg Ungdomsklubb stiftet 2000 og drives av frivillige på Raudeberg Bedehus. Raudeberg Normisjon, tidligere Raudeberg Indremisjon driver idag Raudeberg Bedehus som igjen brukes av flere foreninger og aktiviteter for alle aldre.
Fortidsminner
Det er funnet gravrøyser fra bronsealderen både ved Ulvefalda ved Kapellneset og på Røysa. Nedenfor kirkegården på Kapellneset ble det i 1949 funnet rester av et vikingskip. I myra ble det funnet et stykke av stavnen, ronga og noen båtbord. Myra hadde tært bort naglene. Trolig er dette rester av et skip som strandet der for nærmere 1000 år siden.
Krigsminner
Det ble bygget en rekke bunkere ved Skaredammen under krigen, og mange av disse er synlige den dag i dag.
Jon Stokke
Jon Stokke (født 10. september 1926, død 25. juli 2000) var en tekstilkunstner og husflidsarbeider fra Levanger.
Stokke arbeidet med ulike husflidstradisjoner: han vevet åklær, sydde i hardangersøm, dyrket og bearbeidet lin, arbeidet med tægerbinding, lagging og sveiping. Han var er periode også formingslærer ved Skogn Folkehøgskole. Han var også engasjert i teater, som instruktør og aktør.
Stokke bodde på gården Mønsterhaug i Levanger, som han drev sammen med kona Agnes. Han var nært knyttet til Finland, og besøkte landet mer enn 50 ganger.
Han mottok Nord-Trøndelag fylkes kulturpris i 1993, Levanger kommunes kulturpris i 1990 og Nordisk kulturpris i 1990, utdelt på Midtnordiske kulturdager i Jyväskylä.
Svigermonster
Svigermonster er en komedie fra 2005, regissert av Robert Luketic. Filmen markerer Jane Fondas tilbakekomst til kinolerretet etter et opphold på 15 år.
Handling
«Charlie» (Jennifer Lopez) er en hundepasser fra Venice Beach i California. Hun møter kirurgen «Kevin» (Michael Vartan), som ber henne med ut på date. «Charlie» tror endelig hun har funnet mannen i sitt liv.
Ting begynner å gå galt da «Kevin» introduserer «Charlie» for sin mor, «Viola» (Jane Fonda). «Viola» har nylig mistet jobben sin som nyhetsanker til en yngre person, og er på sammenbruddets rand. Hun hater «Charlie» fra begynnelsen, og frykter at hun skal miste sin sønn på samme måte som hun mistet karrieren. Hun bestemmer seg derfor for å ødelegge sin sønns forhold, og jobber i hemmelighet mot «Charlie» i samarbeid med sin assistent «Ruby» (Wanda Sykes).
Den 26. Razzie-utdelingen
En nominasjon:
Vedvika
På 1500–1600 tallet var det 3 gårder i Vedvik. I 1830-årene var det økt til 15 stykker.
Arkeologiåret 1960
Arkeologiåret 1960 er en oversikt over blant annet utgravninger, fødte og avdøde personer med tilknytning til arkeologi i 1960.
Ferdinand Edouard Buisson
Ferdinand Édouard Buisson (født 20. desember 1841, død 16. februar 1932) var en fransk pedagog og politiker. Buisson var professor i pedagogikk ved Sorbonne universitet i Paris. Han skrev og talte mot det sterke jødehatet (antisemittisme) i det franske samfunnet og var med på å stifte Den franske foreningen til forsvar for menneskerettigheter i 1898. Han ble valgt inn i nasjonalforsamlingen. Der engasjerte han seg særlig for kvinners stemmerett og mot ekstrem fransk nasjonalisme.
Refvik
Bygda ligger i en botn, der selve bebyggelsen i hovedsak er konsentrert mellom havet og en mindre innsjø innerst i botnen. Bebyggelsen er etablert på en sandgrunne, tidligere havbunn som i dag ligger 3–4 moh. Bebyggelsen i dag skiller seg fra tidligere bebyggelse av dalen. Tidligere var bebyggelsen som et typisk norsk bygdetun, der de fleste hus og løer var samlet rundt gården Tunet. Den 22. august 1872 brant hele tunet ned til grunnen, etter at to gutter lekte med fyrstikker i en løe og mistet kontrollen over ilden. Mennene i bygda dro tidlig ut for å fiske denne dagen, og var hjelpeløse vitner til at tunet brant ned til grunnen. I alt ble 84 hus og løer offer for flammene, over 100 personer ble husløse. Kun et hus og tre løer ble revet og flyttet i tide. Som en konsekvens ble nybebyggelsen flyttet til respektive teiger, slik at en eventuell ny brann ikke skulle skape samme ødeleggelser.
Ferdinand Edouard Buisson
Under første verdenskrig stemplet Buisson Tyskland som angriper, men han var mot den harde behandlingen landet fikk etter krigen. Buisson fryktet at frustrerte tyskere ville starte en revansjekrig. Derfor arrangerte han fransk-tyske forsoningsmøter. For dette ble han tildelt Nobels fredspris i 1927 sammen med tyskeren Ludwig Quidde.
Liv og virke
Ferdinand Buisson ble født 20. desember 1841 i en protestantisk familie. Hans far, Pierre Buisson, var en fredsdommer (den gang en undersøkelsesdommer), som giftet seg med Adèle Aurélie de Ribeaucourt.
Refvik
I dag er det i overkant av 110 fastboende i Refvika.
Ferdinand Edouard Buisson
Liv og virke
Han tok videregående utdanning i Saint-Étienne og forberedte seg til École Normale Supérieure ved Lycée Condorcet. Han mislyktes med École Normale Supérieure av helsemessige årsaker (døvhet), og forberedte seg på en grad i filosofi mens han arbeidet som veileder. Han ble rangert som nummer to i 1868, ved avlagt eksamen i filosofi.
Refvik
I nordvestlig retning ligger en 1,5 km lang sandstrand, Refviksanden. Den ble på 80-tallet kåret til landets fineste av avisen Dagbladet, og er et yndet reisemål for både lokalbefolkningen og tilreisende.
Ferdinand Edouard Buisson
Liv og virke
Tilhørende liberal protestantisme, gikk han frivillig i eksil til Sveits under Det andre franske keiserdømme, fra 1866 til 1870, fordi han nektet å avlegge eden til de nye styresmaktene. Han var professor ved universitetet i Neuchâtel (fransk: Université de Neuchâtel). I 1867 deltok han på de tre internasjonale kongressene til Ligue de la paix et de la liberté (engelsk: League of Peace and Freedom). På den siste kongressen i Lausanne, i 1869, holdt han en tale. Samtidig prøvde han å opprette en liberal protestantisk kirke, og oppfordret pastorene Jules Steeg og Félix Pécaut til å støtte det.
Ved opprettelsen av den tredje republikken vendte han tilbake til Frankrike og deltok aktivt i de politiske og sosiale initiativene til kommunen i det 17. arrondissement i Paris. I desember 1870 overtok han ledelsen av det kommunale barnehjemmet i det 17. arrondissement, det første sekulære barnehjemmet, som senere skulle bli barnehjemmet Seine. Han var inspektør for grunnskoleopplæringen fra 1872 til 1886.
Ved å nekte å undervise i filosofi, fordi han ønsket å arbeide til fordel for de fattigste barna, ble han, takket være vennskapet med ministeren for offentlig undervisning, Jules Simon, utnevnt til ledelsen av parisiske skoler. En kraftig kampanje, ledet av både det katolske partiet og de ortodokse protestantene, tvang Jules Simon til å trekke seg. Buisson ble ansvarlig for å samle inn omfattende dokumentasjon om undervisningspraksis rundt om i verden. Bekymret for fremtiden til barnehjemmets barn, tok han kontakt med filantropen Joseph Gabriel Prévost og plasserte barna på barnehjemmet Cempuis, som sistnevnte hadde opprettet. I 1880 utnevnte Buisson Paul Robin til direktør for etablissementet.
Fra 1879 til 1896 ble han av Jules Ferry (etterfølger til Jules Simon), utnevnt til å utrede retningen for grunnskoleutdanningen. I 1890 ble han professor i pedagogikk ved Sorbonne og ble tildelt en doktorgrad i 1891. I 1896 var han også professor i utdanningsvitenskap ved dette universitetet. Mens rettskrivning ble flaggskipdisiplinen for utdanning i løpet av 1800-tallet, prøvde Jules Ferry og Ferdinand Buisson, som sammen reformerte utdanningssystemet fra 1880, å demme opp for denne bølgen av rettskrivning, ved å erstatte denne undervisningen med en mer livlig og rik undervisning i fransk. Ferdinand Buisson fjernet forberedelsene til grunnpatentet fra de vanlige skolene og forsøkte en rettskrivningsreform. Han ble umiddelbart anklaget for å senke stavenivået i Frankrike.
I 1898, inntil da tilbakeholden grunnet sine plikter, tok han opp saken til kaptein Alfred Dreyfus (anklaget for spionasje i Dreyfus-saken). Deretter deltok han i opprettelsen av menneskerettsligaen (fransk: Ligue des droits de l'homme). Han var dens president fra 1914 til 1926. Han var frimurer.
Som vararepresentant for departementet Seinen til Frankrikes nasjonalforsamling fra 1902 til 1914, var han spesielt en ivrig forsvarer av obligatorisk yrkesutdanning og kvinners stemmerett. Han ledet den humanistiske organisasjonen Ligue de l'enseignement fra 1902 til 1906, og overvåket arbeidet med å skrive og utforme lover om sekularisme. I 1905 var han president for den parlamentariske kommisjonen som utarbeidet teksten til loven om separasjon av kirke og stat.
I 1914 og under første verdenskrig stilte Buisson seg på linje med patriotene og forsvarte det tverrpolitiske samarbeidet om forsvaret av landet, kjent som Union sacrée. Han ble valgt på nytt som vararepresentant fra 1919 til 1924, og arbeidet for fransk-tysk forsoning, spesielt etter okkupasjonen av Ruhr i 1923. Som tidlig tilhenger av Folkeforbundet inviterte han tyske pasifister til Paris, og dro selv til Berlin. Han mottok Nobels fredspris i 1927, sammen med den tyske professoren Ludwig Quidde for denne innsatsen for å bringe mennesker sammen. Han dedikerte prisen til lærere i offentlige skoler.
1718 Namibia
1718 Namibia er en hovedbelteasteroide. Den ble oppdaget 14. september 1942 av Marjy Väisälä ved universitetsobservatoriet i Åbo. Asteroiden er oppkalt etter landet Namibia hvor oppdageren hadde virket som lærer for barn av finske misjonærer.
Esma Redzepova
Esma Redzepova (makedonsk: Есма Реџепова, romanes: Esma Rejepova, født 8. august 1943 i Skopje i Makedonia, død 10. desember 2016 samme sted) var en makedonsk sanger, filmskuespiller og forkjemper for sigøyneres rettigheter.
Bakgrunn
Faren, som hadde mistet et ben i en tysk bombing av Skopje i 1941, arbeidet tidvis som porner, på sirkus som sterk mann, og som skopusser. Han sang og spilte på trommer, og opptrådte tidvis i bryllup. Noen av Redzepovas søsken ledsaget ham. Redzepovas mor var syerske.
Karriere
Esma Redžepovas musikkarriere begynte i tidlig alder – hun var bare ni år gammel da hun opptrådte for første gang. I 1957, i en alder av 14 år, ble Redžepova personlig invitert til å synge i en skoletalentkonkurranse for Radio Skopje. Denne konkurransen viste seg å være et vendepunkt, ikke bare vant hun førsteplassen, hun slo 57 andre skoler og vant 9,000 jugoslaviske dinarer, og den nasjonale bandleder og Redžepovas kommende ektemann var også til stede. Etter å ha sikret tillatelse fra sine foreldre, begynte Redzepova å turnere med sitt musikalske ensemble. Legenden sier at hun forlot hjemmet med en enkel koffert fylt med en kjole og et Čoček-kostyme.
Hennes karriere spente over fem tiår. Hennes musikalske suksess var tett knyttet til hennes ekteskap med Stevo Teodosievski, som var komponist, arrangør og direktør for et musikkensemble, Ansambl Teodosievski. Han skrev mange av hennes sanger og tok seg av hennes karriere helt frem til sin død i 1997.
Hennes musikalske stil var for det meste inspirert av sigøynermusikk (romanimusikk) og av makedonsk musikk. Det er også mulig å høre annen Innflytelse, som fra popmusikken. Esma Redžepova begynte sin karriere i en periode da romanimusikk ble vurdert svært nedsettende i Jugoslavia, og romaene selv syntes det var svært skammelig med kvinner som sang i offentligheten. Esma Redžepova var en av de første sangerne som sang på romani i radio og fjernsyn.
Foruten sin sang har hun også fått erfaring som skuespiller i løpet av sin meget lange karriere. Hun ble kjent som «sigøynerdronningen» gjennom en rekke internasjonale konsertturneer.
Hennes utstrakte arbeid for medmennesker omfatter adopsjon av over førti barn og større donasjoner til medisinske institusjoner i hjemlandet. Etter jordskjelvkatastrofen i 1963 i hjembyen Skopje bidro hun i hjelpearbeidet med inntektene fra hundrevis av konserter.
Hun har to ganger (senest i 2003) vært nominert til Nobels fredspris. I 2005 fikk hun den norske Bjørnsonprisen for «sin innsats for sigøynerfolkets kultur og for humanitært arbeid for barn».
Viedma
Viedma er provinshovedstad i Provincia de Río Negro i Argentina. Byen ligger ved bredden av elva Río Negro og har om lag 47 000 innbyggere (2001). Sammen med Carmen de Patagones er Viedma den eldste bosetningen i Patagonia. Byen ble grunnlagt av Francisco de Viedma y Narváez under navnet Nuestra Señora del Carmen den 22. april 1779. I 1879 fikk byen navnet Viedma.
Cesare Milani
Cesare Milani (født 4. januar 1905, død 21. juni 1956) var en italiensk roer som deltok i flere olympiske leker, 1928 i Amsterdam, 1932 i Los Angeles og 1936 i Berlin.
Fire år senere, under sommer-OL 1936 i Berlin, vant han sin andre olympiske sølvmedalje i roing, som styrmann på den italienske åtteren.
Glitra (Lier)
Glitra har en naturlig ørretbestand mens laks kan vandre oppover elva ved god vannføring. Den har også en mindre bestand av bever.
Itapecuru (elv)
Itapecuru er en elv i delstaten Maranhão i det nordlige Brasil. Den oppstår sørvest i staten med flere forgreninger, og renner nordover og munner ut i Atlanterhavet ved Baía de São José. Elven er i alt 1 500 km lang, med et nedbørfelt på 54 027 km².
Vektaren
Vektaren (sørsamisk: Vuaktere) er en innsjø i Røyrvik kommune i Trøndelag. Den har tilløp fra Saksvasselva fra Saksvatnet i vest og fra Hudningselva fra Hudningsvatnet i øst. Utløpet er mot sør til Røyrvikelva som renner ned til Limingen. Siden reguleringen i 1959 er utløpet oppdemmet, slik at Vektaren nå danner magasin for Røyrvikfoss kraftverk. Samtidig ble avløpet fra Namsvatnet ledet i tunnel til Vektaren.
Salhus kirke
Salhus kirke er en langkirke fra 1924 i Bergen kommune. Byggverket er i tegl og har 320 plasser. Arkitekt for kirken var Ole Landmark.
Kirken er soknekirke i Salhus sokn i Åsane prosti.
Det er kirkegård ved kirken. Den ble innviet i 1916.
Enrico Garzelli
Enrico Garzelli (født 24. juli 1909, død 16. juli 1992) var en italiensk roer som deltok i de olympiske leker 1932 i Los Angeles og 1936 i Berlin.
Garzelli vant en olympisk sølvmedalje i roing under OL 1932 i Los Angeles. Han var styrmann på den italienske åtteren som kom på andreplass bak USA. Mannskapet på den italienske båten var; Vittorio Cioni, Mario Balleri, Renato Bracci, Dino Barsotti, Roberto Vestrini, Guglielmo Del Bimbo, Enrico Garzelli, Renato Barbieri og Cesare Milani som var styrmann. Fire år senere, under sommer-OL 1936 i Berlin, vant han sin andre olympiske sølvmedalje i roing, som roer på den italienske åtteren.
1719 Jens
1719 Jens er en hovedbelteasteroide. Den ble oppdaget 17. februar 1950 av Karl Wilhelm Reinmuth ved Landessternwarte Heidelberg-Königstuhl i Heidelberg. Reinmuth kalte opp asteroiden etter barnebarnet sitt.
Meltingvatnet
Meltingvatnet (også kalt Meltingen) er en innsjø i kommunene Leksvik og Inderøy i Trøndelag. Den er regulert som magasin for Mosvik kraftverk.
Stomp
Stomp er en musikkform som produseres ved å lage rytmer ved hjelp av ting og tang, som for eksempel søppelkasser, kroppen og så videre.
En tidligere form var skiffle som ble fremført med både vanlige og hjemmegjorte instrumenter, bl.a. vaskebrett. En annen variant var å spille gryter, kopper, glass og annet som xylofon. (1950-årene, Tommy Steele). I den norske filmen Windjammer forekommer også en melodi fremført på kjøkkentøy som gryter og lignende.
Øvre Tysdalsvatnet
Øvre Tysdalsvatnet er en innsjø i Hjelmeland kommune i Rogaland. Etter areal er innsjøen en av de største i fylket. I østenden av innsjøen ligger den veiløse garden Trodla-Tysdal. Øvre Tysdalsvatnet er en typisk fjordsjø.
Innsjøen har tilløp fra elvene Tusso og Helgalandsåna. Tusso renner fra heiområdene øst for Grasdalen, forbi Grasdalen, ned Norddalen og munner ut i Øvre Tysdalsvatnet ved Trodla Tysdal. Helgalandsåna renner fra Djupadalen. Øvre Tysdalsvatnet har utløp til elva Bjørg ved gården Bruna i vestenden av innsjøen.
Aisne (departement)
Aisne er et fransk departement i Picardie i regionen Hauts-de-France. Det ligger nord i landet, og er delt opp i 816 kommuner og 42 kantoner.
Smørbukk (karamell)
Smørbukk er navnet på en fløtekaramell som ble lansert av Bergene i 1935. Ifølge Nidar selges det ca. 100 millioner stk av disse karamellene hvert år.
Siden 1935 har den samme karamelloppskriften ligget til grunn for produksjonen. Fortsatt krever produksjonen en god del håndverk. Karamelldeigen kokes først i kobberkjeler, rulles ut og kuttes deretter i biter. I dag skjer produksjonen på Nidars fabrikk i Trondheim.
I 2010 ble Smørbukk Original relansert. De fornyet deler av produksjonsutstyret og fettsammensetningen i oppskriften, og lager nå Smørbukk med større andel meierismør. De ønsket med dette en mykere karamell som var mer lik fra produksjon til produksjon.
Smørbukk selges i flere varianter, både som den originale fløtekaramellen og en nyere sjokoladekaramell.
Willy Greiner
Willy Rudi Greiner (født 14. juni 1919 i Oslo, død 25. februar 1980) var en norsk industrileder og politiker (H).
Han hadde examen artium fra 1939, handelsgymnasium fra 1940, shippingskole fra 1942 og 4 års pianostudier ved Nils Larsens Klaverskole. Han var assistent i Norsk Varekrigsforsikring A/S 1940–1943, direktørsekretær i Herøya Elektrokjemiske Fabrikker A/S 1943–1952, finanssekretær og senere avdelingssjef i Norsk Hydro fra 1952, direktørsekretær i Skafså kraftverk A/S fra 1948 og direktørsekretær i Røldal-Suldal Kraft A/S fra 1963. Greiner var dessuten styremedlem i Asker og Bærum Kraftselskap fra 1964, styremedlem i Bærums Sparebank fra 1971, formann i representantskapet i Sonja Henies og Niels Onstads stiftelse fra 1969 og medlem av representantskapet i Opplandskraft fra 1970.
Greiner hadde forskjellige tillitsverv i Oslo Unge Høyre og Oslo Høyre 1938–1950. Utover dette var han styremedlem i Oslo Konservative Klubb 1954–1959, medlem av Bærum kommunestyre fra 1960, medlem av Bærum formannskap fra 1964, ordfører 1968–1978, medlem av Akershus fylkesting fra 1963 og medlem av Akershus fylkesutvalg 1968–1971. Greiner trakk seg som ordfører av helsemessige årsaker i 1978.
New Melones-demningen
Demningen er 500 m lang og 176 m høy, og stod ferdig i 1976 da den avløste Old Melones Dam.
Mateja Matevski
Mateja Matevski (født 13. mars 1929 i Istanbul, død 6. juni 2018) var en makedonsk lyriker. Han vokste opp i Gostivar i vestlige Makedonia og utdannet seg ved institutt for filologi ved Universitetet i Skopje innen litteratur og drama, samt var på 1960-tallet student av fransk teater i Paris. I hjemlandet arbeidet han som journalist, produsent, fjernsynsdirektør for det statlige fjernsynsselskapet, forlagssjef og lærer i drama ved Universitetet i Skopje, senere tilsatt som professor.
Matevski var redaktør i det litterære tidsskriftet Mlad Literatura og Razgledi, sjef i forlaget Koco Racin. Han utga åtte diktsamlinger i hjemlandet, og er oversatt til et titalls språk. I tillegg utga han flere gjendiktinger.
Han var medlem av det makedonske vitenskaps- og kunstakademi, samt president i den makedonske litterære stiftelse. Matevski ble tildelt Jan Smrek-prisen 2010 for sitt forfatterskap i Slovakia.
Han er oversatt til norsk to ganger:
William R. Gianelli vannkraftverk
William R. Gianelli vannkraftverk  er et vannkraftverk (pumpekraftverk) ved San Luis-demningen, i Merced County, delstaten California i USA. Anlegget ligger ved en sideelv til elven San Joaquin River. Kraftverket har en installert produksjonskapasitet på 424 MW, fordelt på 8 turbiner. Anlegget stod ferdig i 1968.
1720 Niels
1720 Niels er en hovedbelteasteroide. Den ble oppdaget 7. februar 1935 av Karl Wilhelm Reinmuth ved Landessternwarte Heidelberg-Königstuhl i Heidelberg.
Kinga Göncz
Kinga Göncz (født 8. november, 1947 i Budapest, Ungarn) er en ungarsk politiker som var landets utenriksminister fra 2006 til 2009. Hun har også sittet i Europaparlamentet, innvalgt for Magyar Szocialista Párt.
Biografi
Hun er datter av Árpád Göncz, tidligere president i Ungarn, er gift og har to barn.
Göncz tok eksamen fra allmenmedisinsk fakultet på Semmelweis medisinske universitet i 1972. I 1978 fullførte hun spesialistutdannelse som psykiater, og i 1982 som psykoterapeut. Hun arbeidet så som psykoterapeut til 1994, da hun ble leder av stiftelsen Ungarske partnere, en stiftelse som har aktivitet i 11 land rundt om i verden for å undervise i demokrati og hvordan man kontrollerer sosiale konflikter. I denne tiden arbeidet hun i nesten alle land i Sentral- og Øst-Europa så vel som i konfliktsonene på Balkan.
Pedagogisk bakgrunn
Fra 1989 var hun seniorforeleser i avdelingen for sosialpolitikk ved sosiologisk institutt på Eötvös Loránd universitetet. Fra 1998 til nå har hun vært foreleser ved avdeling for menneskerettigheter på Central European University; fra 1999 har hun også undervist på British Development School. Hun snakker engelsk flytende og godt tysk.
Politikk
I 2002 ble hun politisk sekretær i helsedepartementet med ansvar for sosiale og familierelaterte saker. I juni 2004 ble hun utnevnt til minister uten portefølje for likestilling. Fra oktober 2004 var hun minister for ungdom, familie og sosiale saker i tillegg til likestilling.
Devil Canyon-demningen
Devil Canyon-demningen er en demning med et vannkraftverk (tradisjonelt elvekraftverk) i San Bernardino County, delstaten California i USA. Anlegget ligger ved en sideelv til elven San Joaquin River. Kraftverket har en installert produksjonskapasitet på 276 MW, fordelt på fire turbiner.
To Whom It May Concern
To Whom It May Concern er Unni Wilhelmsens debutalbum, der hun selv har skrevet alt materiell, og synger og spiller gitar. Albumet solgte til gullplate.
Platen er produsert av Bugge Wesseltoft. Unni Wilhelmsen mottok i 1997 to Spellemannpriser, i kategoriene Årets kvinnelige artist og Årets album.
Singelen «Won't Go Near You Again» fra albumet var grunnen til at Ole Evenrud tilbød henne platekontrakt, og er en låt som fremdeles er en del av konsertrepertoaret nesten tyve år etter den kom ut.
Mjosundvatnet
Mjosundvatnet er en innsjø i kommunene Namsos og Nærøysund i Trøndelag. Den er regulert som magasin for Liavatn kraftverk.
Skabo jernbanevognfabrik
Skabo jernbanevognfabrik AS var et mekanisk verksted som tegnet og konstruerte jernbanevogner. Selskapet ble etablert i Drammen i 1864 av Hans Skabo og ble dermed landets første fabrikk for jernbanevogner, da de påtok seg å levere vogner til Kongsvingerbanen. Da selskapet vokste i størrelse flyttet Skabo produksjonen til Tyskerstranden (mellom Bestumkilen og Frognerkilen) ved Skøyen i daværende Kristiania i 1873.
Fordi leveringene av jernbanemateriell ga en ujevn beskjeftigelse, engasjerte fabrikken seg på flere områder. Blant annet leverte de også karosserier til biler i 1920- og 1930-årene. De konstruerte også tekniske apparater og fabrikkerte parkett. Fabrikken ble kjøpt opp av Strømmens Værksted og deretter lagt ned i 1959
Busskarosserier
Fabrikken var i 1920- og 1930-årene en betydelig leverandør av busser til kunder over hele landet. Det ble bygget på en rekke forskjellige understell, bl. a. fra Berliet, Büssing, Studebaker, Citroën, AEC, GMC og Buick. Karosseriene fra 1920-årene bar tydelig preg av selskapets erfaring med jernbanevogner, og fikk sterkt konkurranse fra lettere konstruksjoner fra andre leverandører. I 1930-årene ble karosseriene mer moderne. Det ble bygget en del turistbusser med solskinnstak (folde/skyvetak), varmeapparat og høyttaleranlegg.
Drosjebilkarosserier
Fabrikken begynte tidlig å produsere karosserier for drosjer, men det finnes lite informasjon bevart. Det som vites er at i 1927 ble det produsert 7 drosjer på understell av Fiat 507 etter bestilling fra Bertil O. Steen. I 1934-1938 ble det produsert ca 100 drosjer på understell fra International type C og D på bestilling fra Osmond Motors. Disse karosseriene var egenutviklet. International produserte ikke personbiler, og understellene som ble brukt var små lastebiler. Det ble også i 1934-36 produsert 7-seters drosjer på understell fra Chevrolet. Anslagsvis 30-40 stk ble bygd fordelt på 2 typer.
Andre bilkarosserier
Ved siden av buss- og drosjekarosserier ble det bygget førerhus til lastebiler, varebiler, brannbiler og renovasjonsbiler. Det ble også utviklet en lastebiltipp.
Bilproduksjon
I 1932 og 1933 monterte fabrikken ca 75 biler av merket Rockne modell 60 og 75. De fleste var 4-dørs sedaner, men minst 2 stk 2-dørs kabrioleter ble også montert. Begge disse bilene finnes i dag (2014). Rockne var et bilmerke fra Studebaker, og var oppkalt etter den norskfødte fotball-legenden (amerikansk fotball) Knute Rockne.
Rambouillet
Rambouillet er en kommune i de sørvestlige forstedene til Paris i Frankrike, men har status som by. Byen ligger 44,3 km fra sentrum av Paris, og er sous-préfecture (underprefektur) i departementet Yvelines.
Rambouillet er kjent for den store Rambouilletskogen, i tillegg til Château de Rambouillet, som har vært vertskap for flere internasjonale toppmøter. Grunnet byens plassering nær både Paris og Versailles, har Rambouillet av og til vært sete for regjeringen.
Historie
Rambouillet var i søkelyset under Kosovokrigen da partene møttes her sammen med NATO. Møtet skulle gjøre slutt på krisen, der Kosovo skulle få selvstyre, de jugoslaviske paramilitære styrkene skulle legge ned våpene og NATOs fredsstyrker skulle få innpass i Kosovo. Den jugoslaviske regjeringen nektet imidlertid å skrive under på Rambouillet-avtalen, og ville utstede selvstyre til Kosovo. Dette ble begynnelsen på Kosovokrigen, og NATOs reaksjon på at Jugoslavia ikke skrev under på avtalen var å bombardere landet i perioden mars til juni 1999.
Befolkningsutvikling
Antall innbyggere i kommunen Rambouillet
Guds ords selskap
Guds ords selskap (latin Societas Verbi Domini, forkortes S.V.D., kalles Verbittene eller Steylermisjonærene) er en katolsk kongregasjon.
Den ble opprettet 8. september 1875, og godkjent av Den hellige stol 25. januar 1901. Stifteren, den i 2003 saligkårede pater Arnold Janssen, kunne ikke opprette noe hus for kongregasjonen i hans fedreland Tyskland på grunn av den antikatolske Kulturkampf som var fremherskende politikk der, så hovedkvarter og seminar ble lagt til bydelen Steyl i den nederlandske byen Venlo ikke langt fra den tyske grense.
Kongregasjonen er opprettet for å drive misjonsvirksomhet, men den driver også skoler, for eksempel Fu Jen katolske universitet på Taiwan.
AA
AA, Aa, aA og aa kan bety:
Paraíba do Sul (elv)
Paraíba do Sul er en elv i det sørøstlige Brasil. Den flyter gjennom delstatene São Paulo, Minas Gerais og Rio de Janeiro, med utløp i Atlanterhavet i kommunen Campos dos Goytacazes. Elva er 1 120 km lang. Det er mulig å navigere på de nedre 80 kilometrene, samt på en 280 km lang strekning midt i elveløpet. Hele nedbørfeltet er på 56 500 km².
Ved elva ligger stålbyen Volta Redonda, og byen São José dos Campos, hvor Brasils flyfabrikk Empresa Brasileira de Aeronáutica (Embraer) har sitt hovedkontor.
Stealers Wheel
Stealers Wheel er et skotsk rockeband som ble startet i Paisley, Renfrewshire i 1972 av skolekameratene Joe Egan og Gerry Rafferty. Roger Brown, Rab Noakes og Ian Campbell ble med i bandet i 1972. Da bandet senere signerte en kontrakt med A&M Records senere det året, hadde Brown, Noakes og Campbell blitt byttet ut med Paul Pilnick, Tony Williams og Rod Coombes. Bandet ble oppløst i 1975, og gjenforent en kort stund i 2008. Bandets er mest kjent for sangen «Stuck in the Middle with You», utgitt på bandets debutalbum i 1972. Sangen ble brukt i Quentin Tarantinos film Reservoir Dogs fra 1992.
Stealers Wheel spilte inn albumet Stealers Wheel i 1972, produsert av låtskriverne og produsentene Jerry Leiber og Mike Stoller, albumet ble en stor suksess blant kritikere og ble også en kommersiell suksess og klatret til nummer 50 på US Billboard Hot 200, med hitsingelen «Stuck in the Middle with You» som kom fra det the albumet. Singelen klatret til nummer 6 på Billboard Hot 100 i USA og til nummer 8 på det britiske UK Singles Chart. Da det første albumet ble utgitt, hadde Rafferty sluttet i bandet. Luther Grosvenor steppet inn for ham på turné. Tony Williams sluttet også like etterpå, og DeLisle Harper deltok på bassgitar på turné.
Bandets andre album, Ferguslie Park, ble utgitt i 1973. Duoen ble hjulpet av ni musikere. Albumet klatret så vidt inn på US Billboard 200.
Etter å ha blitt kontaktet av iTunes og K-tel i Kalifornia, startet Tony Williams Stealers Wheel igjen i Blackpool i 2008, med Rod Coombes og Paul Pilnick, sammen med den nære vennen Tony Mitchell. 10 November 2008, startet de filmingen av en musikkvideo til en nyinnspilling av «Stuck in the Middle with You» på Fylde-halvøya i Lancashire i England. De begynte også å skrive nye sanger, selv om de ikke hadde noen planer om en ny turné. Og så oppløste de bandet igjen.
Karl Marthinussen
Karl Marthinussen (født 26. november 1890 i Bergen, død 29. mai 1965 ) var en norsk teolog og biskop i Stavanger bispedømme.
Bakgrunn
Karl Marthinussen var far til lagdommer Hans Fredrik Marthinussen.
Stealers Wheel
Rab Noakes døde 11. november 2022, 75 år gammel.
Karl Marthinussen
Prest
Marthinussen ble cand.theol. i 1914, og hans første prestestilling var ved St. Jakob kirke i Bergen, hvor han virket fra 1916 til 1930. Marthinussen var så residerende kapellan og sokneprest i Sandviken fra 1930 til 1948. Fra 1934 til 1946 var Marthinussen den første formannen i Bergen Kristelig Folkeparti, som da var et eget fylkeslag.
Biskop
Han etterfulgte Gabriel Skagestad som biskop i Stavanger i 1949, og gikk av som biskop i 1960.
Marthinussen har utgitt flere lærebøker, diktsamlinger og teologiske bøker.
Karl Marthinussen var en ivrig forkjemper for avholdssaken, og engasjerte seg også i lokalpolitikk og i økumenikk. Han ble en av de fremste i landet til å målbære edruskapsbevegelsens synspunkt i tale og skrift. I tillegg til sin gjerning som en samfunnsaktiv teolog, gav han ut en lang rekke bøker, blant annet et 3-bindsverk om «Store menn i tankenes verden», og om edruskapstanken spesielt «Kampen for en stor tanke» og «Glasset i skjønnhet.» Heftet hans om «Hvorfor avholdsmann?» fikk store spredning.
Jurij Bilonoh
Jurij Hryhorovytsj Bilonoh (ukrainsk Юрій Григорович Білоног, født 9. mars 1974 i Bilopillja, Sumy) er en ukrainsk kulestøter. Han vant gull i øvelsen under OL 2004 i Athen. Etter en retest i 2012, av urinprøven fra 2004, ble det funnet spor etter det syntetiske anabole steroidet Oxandrolon. Han ble dermed fratatt gullmedaljen, og tittelen. . Under OL 2000 i Sydney kom han på femteplass.
Han har en gullmedalje fra EM 2002 i München.
Karl Marthinussen
Biskop
I mange år var han medlem av Statens Edruskapsråd.
Karl Marthinussen ble utnevnt til kommandør av St. Olavs Orden i 1963.
Stealers Wheel
Medlemmer
Turné-medlemmer
Diskografi
Album
Singler
1721 Wells
1721 Wells er en hovedbelteasteroide. Den ble oppdaget 3. oktober 1953 av Indiana Asteroid Program ved Goethe Link Observatory i Brooklyn i Indiana.
Aparecida
Aparecida kan vise til:
Inga E. Næss
Inga Elisabeth Næss (født 24. oktober 1940 på Vega) er en norsk forfatter og kulturarbeider.
Næss halvårspendler mellom å bo på Vega og i Trondheim. Hennes datter Tale Næss Lysestøl er også forfatter.
I 2020 ble Næss tildelt Riksantikvarens kulturminnepris for sitt mangeårige engasjement og arbeid med kulturvern, både på Bakklandet i Trondheim og på Vega, blant annet med ærfuglmuseet og butikken E-huset.
Eksterne lenker
'
Vasilij Smyslov
Vasilij Vasiljevitsj Smyslov (russisk Василий Васильевич Смыслов, født 24. mars 1921 i Moskva, død 27. mars 2010) var den sjuende verdensmesteren i sjakk (1957–1958). Han var også en viktig sjakkteoretiker og internasjonal dommer innen problemkomposisjon.
Biografi
Smyslov lærte seg å spille sjakk som seksåring. I 1938 kom han på delt førsteplass i Moskvamesterskapet. Han ble Moskvamester i 1942, og i 1943/1944 ble han nummer to etter Mikhail Botvinnik, som stilte utenfor konkurransen.
I 1948 deltok han i matchturneringen 1948, om retten til å få spille om VM-tittelen. Smyslov hadde sin sterkeste periode midt på 1950-tallet. Han vant kandidatturneringene i 1953 og 1956, og spilte 3 matcher om verdensmestertittelen mot Botvinnik med varierende resultater: Han spilte uavgjort i 1954, ble verdensmester etter å ha vunnet matchen i 1957, men tapte tittelen igjen i returmatchen i 1958.
Smyslov vant 10 sjakkolympiader med det sovjetiske laget, og spilte over 70 internasjonale turneringer i løpet av karrieren.
Kun 3 dager etter sin 89-årsdag, døde Vasilij den 27. mars 2010 i Moskva.
Det vil helst gå godt
Det vil helst gå godt er en selvbiografisk bok skrevet av motstandsmannen Max Manus. I boken forteller han om sin frivillige innsats under vinterkrigen, motstandskampen i Norge, utdannelsen som sabotør i Storbritannia, og livet som ettersøkt av Gestapo. Boken følger Max frem til 1943–44, og fortsettelsen er i boka Det blir alvor. Boka kom ut første gang i 1945 på Steenstrup forlag. Boka har kommet ut i mange utgaver og opplag siden den ble utgitt første gang. Den ble oversatt til dansk allerede i 1946 og kom på svensk i 1957.
Den norske manusforfatteren Thomas Nordseth-Tillers film om Max Manus var basert på Det vil helst gå godt og Det blir alvor.
Finnmarksposten
Finnmarksposten er en ukeavis som utgis i Honningsvåg i Finnmark. Den er en lokalavis, men en gang tidligere var den en «en regionavis for Vest-Finnmark».
Avisen ble etablert i 1886 som Høyre-avis. Den ble flyttet fra Hammerfest til Honningsvåg i 1953 og kjøpt av Finnmark Dagblad i 1993 etter flere konkurser. Avisen eies i dag av Finnmark Dagblad.
Opplag
Kilder dersom ikke annet er nevnt: Perioden 1947-1995: Sigurd Høst: Aviskonkurransen, IJ 1996 (ISBN 82-7147-159-7), ellers Aviskatalogen.
Hundsebittet
Hunnsebettet eller Hundsbettet er ei lita grend i Eidsvoll kommune. Det lå tidligere en jernbanestasjon her langs Hovedbanen, men den ble nedlagt fordi ingen brukte den. Stoppestedet lå omtrent to kilometer sør for Eidsvoll stasjon.
Navnet Hunnsbettet
Navnet Hunnsbettet (også skrevet blant annet Hundsbitt, Hundsbit, Hundsbettet, Hunsbedt, Hunnsebettet og Hunsebettet) er veldig vanlig mange steder i Norge. Det brukes alltid om små jordområder som ligger innafor en gards naturlige tilhørighet men eies av en annen.
Området her i Eidsvoll har et areal på 10 035 m² og var eid av Båtshaug gard, men ligger på det som ellers er jord under garden Bårli. Opprinnelsen til navnet på alle stedene med samme navn og opphavet til eierskiftene som en gang må ha funnet sted må stamme fra perioden mellom 1300 og 1600. og ingen er ennå helt sikre på hva navnet egentlig betyr. Tradisjonen sier at når en ble bitt av en hund så skulle eieren av hunden gi bort så mye jord som offeret kunne kaste over. Denne forklaringa er lite troverdig på grunn av uttalen hunnsebette som finnes flere steder. Man skulle forvente uttalen hunnebette om navnet kom av ordet hundebitt. På Romerike uttales navnet hunnsbette med enstavelsestone.
Canada under Vinter-OL 1948
Canada under Vinter-OL 1948. Tjueåtte sportsutøvere fra Canada deltok i sju sporter under Vinter-OL 1948 i St. Moritz. Canada kom på sjetteplass med to gull- og en bronsemedalje.
Hundsebittet
Navnet Hunnsbettet
Noen språkforskere har påpekt at disse plassene ligger på særdeles gode fiskeplasser i vassdrag, slik som også beliggenheta her ved Andelva, og har antyda at navnet heller kan ha noe med dette å gjøre. Det første leddet kan dermed være det gamle ordet hunn-, i betydninga fange eller gripe, som også har gitt navn til flere gode fiskeelver med navnet Hunn. Det er også vist at gardene som hunnsbettene opprinnelig må ha hørt til lå øde etter svartedauen. Det er rimelig at andre garder som ikke hadde like god fisketilgang da tok i bruk den gamle fiskeplassen på den nedlagte garden og senere påberopte seg eierskapet til stedet ved at det angivelig skulle ha vært erstatning for et hundebitt i fjerne tider.
Etterleddet kan være -bit som på gammalnorsk betyr gressområde eller beite. Det samme navnet finnes også mange andre steder på Romerike og i resten av landet.
Camp de les Corts
Camp de les Corts var et fotballstadion i Barcelona, Catalonia, Spania. Det ble åpna 20. mai 1922, og var FC Barcelonas hjemmebane fra 1922 til 1957. Stadionet lå i bydelen Les Corts, mellom gatene Numància, Travessera de les Corts, Vallespir og Marquès de Sentmenat. Det hadde på det meste plass til 60 000 tilskuere. Stadionet ble revet i 1966.
1722 Goffin
1722 Goffin er en hovedbelteasteroide. Den ble oppdaget 23. februar 1938 av Eugène Joseph Delporte ved Observatoire Royal de Belgique i Uccle.
Fylkesvei 3752
Fylkesvei 3752 går på Høygiltsmoen i Birkenes kommune. Veien er 1,3 km lang.
Frem til 2019 hadde veien betegnelsen fylkesvei 255 (Aust-Agder).
Mysusæter
Mysusæter (Mysuseter) er en hytte- og setergrend i Sel kommune, 13 km opp fra Otta i Gudbrandsdalen, på ca. 900 moh. Mysusæter ligger 2 km fra Spranget, som er inngangsporten til Rondane nasjonalpark.
Sjøfarendes aldershjem kapell
Sjøfarendes aldershjem kapell er et kapell fra 1896 i Bergen kommune.
Mysusæter
Grenda har et godt turterreng og er et yndet utfartssted til turer både sommer og vinter – med turløyper sørover, østover og nordover inn i nasjonalparken. Grenda har hotell, pensjonat, skiheis (sesongavhengig) og butikk.
Don Pedro-demningen
Don Pedro-demningen  er en demning med et vannkraftverk (tradisjonelt elvekraftverk) i Tuolumne County, delstaten California i USA. Anlegget ligger ved en sideelv til elven San Joaquin River og dammen ble ferdigstilt i 1971. Kraftverket har en installert produksjonskapasitet på 171 MW, fordelt på fire turbiner.
Jequitinhonha (elv)
Jequitinhonha  er en elv i det sørøstlige Brasil. Den flyter gjennom delstatene Minas Gerais og Bahia, med utløp i Atlanterhavet i kommunen Campos dos Goytacazes. Kildene ligger nær den historiske byen Diamantina, og elva er 1 090 km lang. Hele nedbørsfeltet er på 78 450 km², dvs. dobbelt så stort som Sveits, men folketallet langs elvefaret er bare drøyt 1 million mennesker.
Don Pedro-demningen
Demningen fra 1971 førte til at en annen demning, med samme navn, som var ferdigstilt i 1924 ble satt under vann. Denne demningen var i betong og var 86 mete høy, 300 meter bred, 4,9 meter dyp på toppen og 52 meter dyp i bunnen. Den gamle demningen holdt 14,3 % av vannet som den nye demningen holder. Når den nye demningen er full ligger den gamle 76 meter under vann.
Sjøfarendes aldershjem kapell
Byggverket er i stein og har 100 plasser.
Mysusæter
Uladalen starter ved Mysusæter, og det er kort vei til Ulafossene, Brudesløret og Kvitskriuprestan.
Sjøfarendes aldershjem kapell
Bygd i perioden 1893-96, nygotikk.
Container
Container eller konteiner kan ha flere betydninger:
Fred
Fred kan defineres som fravær av fiendtlighet, krangel og konflikt og som en motsetning til krig. Ordet kan også brukes om en tilstand av sikkerhet fra fare og væpnet angrep, om stillhet og ro, både konkret i omgivelsene, men også som en følelse av indre harmoni og sjelefred. Ordet kan også tolkes som fredsslutning eller en hilsning.
Ordet fred kommer fra norrønt friðr som betyr «kjærlighet» og «fred» og er beslektet med ordet fri.
Fred beskriver en tilstand hvor et samfunn eller en relasjon eksisterer uten voldelige konflikter. Fred er ofte forstått som fravær av fiendtlighet, eller som en merkelapp på sunne eller nylig forbedrede mellommenneskelige forhold eller internasjonale forbindelser, sikkerhet i forhold til sosial eller økonomisk velferd, et erkjent ønske om likestilling, og en rettferdig framferd i politiske relasjoner. I internasjonale relasjoner brukes begrepet fredstid om fraværet av krig eller væpnet konflikt.
I mange språk er ordet for fred er brukt en hilsen eller et farvel, for eksempel den hawaiiske ordet «Aloha», samt det arabiske ordet «Salam». I engelsk er ordet fred brukt som et farvel, spesielt for de døde, som i «Rest In Peace».
Fredspolitikk
Folkeretten er et internasjonalt rettssystem bygd på bi- eller multilaterale traktater. Særlig FN-charteret henvender seg til spørsmål om fred, brukt av makt og vold og definerer fred, på latin pax, som fravær av krig og uenighet, men inkluderer også tilstedeværelsen av grunnleggende menneskerettigheter og miljøaspekter. Den kalde krigen, rustningskappløp og oppbygging av militært forsvar omfattes av denne definisjonen av fred. FN ser det som sin oppgave å løse konflikter med fredelige midler.
Religiøs tro og fred
Buddhismen mener at fred kan oppnås når all lidelse ender. For å eliminere lidelse og oppnå denne freden, følges et sett med læresetninger som kalles De fire edle sannheter – et prinsipp som er sentralt også ellers i buddhistisk filosofi.
Troende jøder og kristne tror at sann fred kommer fra et personlig forhold til Gud. Jesus Kristus (også kalt Fredsfyrsten i Jesajas bok, ifølge kristen tolkning) uttalte: «Fred etterlater jeg dere. Min fred gir jeg dere, ikke den fred som verden gir. La ikke hjertet bli grepet av angst og motløshet (Johannes evangelium 14,27).
Den islamske religion kan beskrives som «livsstil å oppnå fred», siden det arabiske ordet «islam» betyr fred. Ordet muslim betyr den som underkaster seg Allah i fred. Underkastelse til Allah (som er det arabiske substantiv for «Gud», i betydningen den ene og eneste) er basert på en holdning av ydmykhet samt utvist ydmykhet innenfor ens eget liv og indre selv kan ikke gjennomføres uten total avvisning av vold og en streben etter fred.
Indre fred
Indre fred (eller fred i sinnet) refererer til en tilstand av å være mentalt og åndelig i harmoni, med nok kunnskap og forståelse for å holde seg sterk i møte med splid eller stress. Å være «i fred» er av mange ansett for å være sunn likevekt (som i homeostase) og det motsatte av å være stresset eller engstelig. Trygghet er vanligvis forbundet med lykke og glede.
Trygghet, fred, og ro er beskrivelser av en disposisjon fri fra virkningene av stress. I noen kulturer, er indre fred som en tilstand av bevisstløshet eller opplysning som kan bli dyrket av ulike former for trening, slik som bønn, meditasjon, Tai Chi Chuan eller yoga, for eksempel. Mange åndelige praksis refererer til denne freden som en opplevelse av å kjenne seg selv. Finne indre fred er ofte forbundet med tradisjoner som buddhisme og hinduismen.
Begrep som «å komme i fred», «gå i fred» eller «fredelig framferd» henviser alle sammen på et ønske om å unngå voldelige situasjoner, ærlige eller ikke-aggressive intensjoner og er idiomer med positivt fortegn.
Satyagraha
Satyagraha er en filosofi og praksis i ikkevoldelig motstand utviklet av Mohandas Karamchand Gandhi (også kjent som «Mahatma» Gandhi), som igjen sies å ha blitt inspirert av Henry D. Thoreaus essay fra 1848 om sivil ulydighet. Gandhi brukte satyagraha i kampanjer for Indias uavhengighet og også under hans tidligere politiske kamp i Sør-Afrika. Satyagraha-teorien påvirket også Martin Luther King jr. i kampen han førte i borgerrettighetsbevegelsen i USA.